Lydbok+prosjekt

Lydbok prosjekt
__Overordnet mål:__ Vi ønsker å bidra til at barna får et positivt forhold til tekst og bilde som kilde til estetiske opplevelser og kunnskaper, samtaler, og som inspirasjon til fabulering og nyskaping (KD06:34).

__Delmål:__
 * 1) Vi ønsker at barna skal bli enda bedre kjent med digitale verktøy.
 * 2) Vi ønsker at barna skal vise engasjement for høytlesning og bøker.

__Prosessen:__ Første prosjektdag fikk barna presentert "Bukkene bruse på badeland" av Bjørn F. Rørvik og Gry Moursund. Dette er en fantasifull og spennende bok med fargerike og detaljorienterte illustrasjoner. Vi hadde i forkant scannet inn alle boksidene slik at vi kunne vise bilder på SMARTboarden samtidig som en voksen hadde høytlesning. Tanken rundt bruken av denne boken var å inspirere til fantasi og kreativitet, for neste steg i prosjektet var å skape tekst og bilde. Dette viste seg å være mer krevende enn forventet. Vi opplevde at det var for mange barn om gangen, og valgte å dele i enda mindre grupper.

To og to barn fikk mulighet til å komme med innspill på tekst og tegne tegninger som kunne gjenspeile denne teksten. Her kom det tydelig frem at barna kunne mye om eventyr og fortellinger. "Det var en gang", "godt og ondt" og "snipp snapp snute" var momenter barna mente helt klart måtte være med i en ordentlig bok/lydbok. Da fortellingen kom til en slutt og barna var fornøyd med eget arbeid måtte vi spille inn selve teksten, slik at det ble en lydbok vi kunne høre på. Barna er godt kjent med hva lydbok er, da stor avdelingen ofte lytter til lydbok under måltidene eller samling. Men hvordan man kan lage dette selv var det mange som satte store spørsmålstegn ved. Da et av barna foreslo at man kan bruke microfon og ta opp at vi snakket kom flere av barna på banen. Dette viser at barna har blitt enda mer fortrolige og kjent med digitale verktøy som virkemiddel i leken og som hjelpemiddel i prosjekt. En gruppe på 4 barn ønsket å lese inn fortellingen på datamaskinen.

__Evaluering:__ I etterkant har vi opplevd at barna etterspørr lydbok og høytlesning i større grad enn tidligere. Barna viste også stor forståelse for digitale verktøy underveis, da barna tok bilder på eget initivativ og kom med forslag på å spille inn lyd med microfon. Underveis i prosjektet opplevde vi at barna hadde mye kunnskaper omkring fortellinger/eventyr og mange av barna samtalet omkring dette i prosjektet og under frileken - som igjen gav inspirasjon til tekst og kreative tegninger.